Den Vest-Sjællandske Avis, 1819-02-02
Den Spanske Colonial-Krigs nyeste Historie. Skibet Hippomenes, som er kommet fra Curacao til London melder, at Skibet George Washington, Capitain Pratt, som var udrustet paa Margaritha, er bleven taget og condemmeret tilligemed Ladningen. Lord Cochrane var den 12te November ankommen til Testigos, (nogle smaae Øer, som ligge i Nærheden af Margaritha, med et Skib paa 64 eet paa 32, to paa 20 Kanoner, og med en Corvette; (saa Coureren faaer paa den Maade Ret) Brion opholdt sig paa Margaritha og giorde Tilberedelser til at angribe Cumana; Glæden over Cochranes Ankomst var meget levende paa Øen. – Jnsurgent-Caperne have allerede udført et saare dristigt Foretagende. J Begyndelsen af November afseilede en Flaade af smaae Skibe fra Curacao hvoriblandt var en Nederlandsk Skonnert ved Navn Harmony, og under Convoy af en Nederlandsk Krigsbrig; Dagen derpaa afskare to JndependentCapere to spanske Skibe, og toge dem, sprængte en bevæbnet spansk Brig i Luften og erobrede det Nederlandske Skib Harmony, som de opbragte til Margaritha. Om de øvrige Skibe har man ingen Efterretning; Caperne tilhørte Kiøbmænd i Baltimore. Den Nederlandske Fregat Eurydice, er afseilet til Margaritha for at forlange Erstatning; (men man kan da ogsaa anmærke, hvorfor tillade Nederlandske Krigskibe sig at tage spanske Skibe under deres Convoy, og derved at bryde Neutraliteten) Disse Capere tilføie Spanien en uendelig Skade, ogsaa skal der ifølge de nyeste Efterretninger derfra herske en almindelig Bestyrtelse i dette Land, over at Caperne paa nye have begyndt at blokere Kysterne; med den store Expedition gaaer det aldeles istaae, og Spanien formaaer ikke engang at opbringe saa mange Krigskibe, at det blot kan holde sine egne Kyster frie. – Af en Efterretning, som er kommen til London ved Loyds Agentere seer det ud, som at den spanske Andeel af St. Domingo har revet sig løs og dannet sig til en uafhængig Stat, som ogsaa udruster Capere, og allerede har opbragt to Portugisiske Skibe til St. Domingo. - Landkrigen i Venezuela og Nye Granada er paa Veien til at bryde ud i fulde Flammer; Jnsurgenterne erholde saa betydelige Forstærkninger, at det er høist sandsynligt, at Spanierne ville i Aar aldeles blive fordrevne derfra; Mac-Gregor er paa Reisen med 3000 Mand for at støde til Bolivar, siden den Engelske Armee ved sin Hiemkomst fra Frankerige, bliver for en stor Deel opløst, saa tage mangfoldige af disse krigsvante Soldater Tieneste hos de Spanske Republikanere; ogsaa mange afskedigede Soldater fra Fastlandet, lade sig hverve dertil, en Mængde Cavallerister blive underhaanden engagerede. (Jnsurgenterne skulle tage sig i Agt, at ikke disse mange fremmede Tropper tilsidst rive Herredømmet over Landet til sig). Den sidste Afdeeling af Oberste Uslars Regiment Skarpskyttere, som bestaaer af 1000 udsøgte Soldater, og som er fuldkommen eqviperet, er afseilet fra Themsen; det hedder: at et meget respectabelt Huus i London, som handler paa Sydamerika, har tilbudt at forstrække Obersten 100000 Pund Sterling, ogsaa fortælles der, at 20 Fahner. blive gjorte i London med den Jndskrift paa i det spanske Sprog, seire eller døe. – Man er glade ved i England, at man bliver alle disse mange afskedigede Soldater qvit, og siger med Føie, at dersom Jnsurgenterne besidde nogen Duelighed, saa maae det endelig lykkes dem i Aar, at giøre Ende paa Krigen. - Men endnu hører man fra hine Kampens Egne ikke om meget andet end om blotte Tilberedelser; disse have hidindtil ikke været færdige og Aarstiden ikke beqvem til Krigsforetagender; de sidste Fægtninger man hører omtale ere fra October f. A., Jnsurgent Obersten Pena, var trængt frem i Nærheden af Staden St. Carlos og havde taget den spanske Oberst Toralba med 40 Ryttere til Fange; og Jndependent Oberst Angulo, havde ligeledes angrebet en Spansk Cavallerie Afdeeling ved Jubo, og taget 50 Mand til Fange med en Transport af 500 Stude; men den værste Efterretning for Spanien er den, at den Spanske Commandant Roche er gaaet over til Jnsurgenterne med 300 Mand, og har forenet sig med Oberste Pena.